section_heading: Papina smrt
paragraph_text: U jesen 1669. godine zdravstveno stanje pape Klementa IX. iznenada se pogoršalo. U noći između 25. i 26. listopada Papa je pretrpio moždani udar od kojeg se vrlo brzo oporavio. Drugi, ozbiljniji udar dogodio se u noći između 28. i 29. studenog, od kojeg se sporije oporavljao. Papa je uspio 29. studenog održati treći konzistorij na kojem je imenovao sedam novih kardinala, da bi konačno 9. prosinca 1669. godine umro od posljedica trećeg moždanog udara. Pokopan je u bazilici sv. Petra, a njegov nasljednik papa Klement X. prebacuje ga u baziliku svete Marije Velike.